කොටදෙණියාව - නාවාන පොදු සුසාන භූමියේ පුළුස්සා දමා තිබියදී සොයාගත් පුද්ගල සිරුර හංවැල්ල - තුන්මෝදර කොඩිකන්ද ආරණ්‍ය සේනාසනයේ හිමිනමගේ බවට අනාවරණ වුණා.ඒ අදාල සිරුර ආරණ්‍ය සේනාසනයේ ස්වාමින් වහන්සේලා දෙනමක් විසින් තම ගුරු හිමියන්ගේ බවට හඳුහා ගැනීමත් සමඟයි.මීට දින කිහිපයකට පෙර කොඩිකන්ද ආරණය සේනාසනයට කිසියම් පිරිසක් පැමිණ එහි සිටි පිරිස දණගස්සවා 65 හැවිරිදි අදාල හිමි නම පැහැරගෙන ගොස් තිබුණා.මෙම පැහැර ගැනීම සම්බන්ධයෙන් සිව්දෙනෙක් අත්අඩංගුවට ගෙන ඇති අතර එම පිරිස අතර කාන්තාවක් ද සිටින බව බවයි පොලිස් මාධ්‍ය ප්‍රකාශක නියෝජ්‍ය පොලිස්පති අජිත් රෝහණ පැවසුවේ.තුන්මෝදර කොඩිකන්ද ආරණ්‍ය සේනාසනයේ වැඩ සිටින කුඩා හිමි නමකගේ මව සහ පියා අත්අඩංගුවට ගත් සිව්දෙනා අතර සිටින බවට තහවුරු වී තිබෙනවා.පැහැර ගැනීමට ලක්වූ හිමිනම සහ අදාල පුද්ගලයින් අතර පැවති පුද්ගලික ආරවුලක් මෙම අපරාධයට හේතු වී ඇති බවටයි පරීක්ෂණ වලදී අනාවරණය වී ඇත්තේ.